Dink Smallwood

Dink Smallwood on RTSoftin kehittämä humoristinen tietokoneroolipeli, jossa ohjataan nuorta sikafarmaripoikaa nimeltä Dink Smallwood tämän matkalla sankariksi. Peli julkaistiin 24. huhtikuuta 1998. Sitä ennen pelistä julkaistiin demoversio loppuvuodesta 1997.

Pelin luoneen Seth Robinsonin mukaan sen suunnittelussa merkittävimpiä esikuvia olivat The Legend of Zelda- ja Monkey Island -pelisarjat. Robinsonin lisäksi pelin kehittämiseen osallistuivat Justin Martin, Greg Smith ja Shawn Teal.

Tarina 
Dink Smallwood on kaksin äitinsä kanssa pienessä Stonebrookin kylässä asuva nuorukainen, joka on aina unelmoinut urasta kuninkaan urheana ritarina. Arkea sikojen kasvattajana ei helpota tieto siitä, että hänen inhoamansa Milder Flatstomp samasta kylästä on juuri päässyt kuninkaan armeijaan. Eräänä päivänä palatessaan poimimasta pähkinöitä Dink näkee kotitalonsa liekeissä. Äitinsä kuoltua tulipalossa Dink jättää kotikylänsä ja lähtee toiseen kylään tätinsä luokse. Samalla hän kuitenkin alkaa punoutua kiinni kuningaskuntaa uhkaavaan salajuoneen, jonka hän päättää estää. Kohdattuaan muun muassa ankkoja palvovan kylän ja pelastettuaan sen asukkaat nälänhädältä Dink päätyy lopulta taistelemaan pelin loppuvastusta, pahaa Seth-jumalaa, vastaan koettaessaan pelastaa entistä kiusaajaansa, ritariksi kuninkaan palveluksessa kohonnutta Milderiä.

Lähteet

Aiheesta muualla 
 Dink Smallwood RTsoftin sivuilla
 The Dink Network

Freeware-pelit
Indie-videopelit
IOS-pelit
Linux-pelit
Mac OS -pelit
PlayStation Portable -pelit
Toimintaroolipelit
Vuoden 1998 videopelit
Windows-pelit
Android-pelit
Fantasiavideopelit